*Projekts*

LATVIJAS REPUBLIKAS MINISTRU KABINETS

2016. gada \_\_\_. \_\_\_\_\_\_\_\_\_ Rīkojums Nr. \_\_\_\_\_\_\_

Rīgā (prot. Nr. \_\_\_\_\_\_.§)

**Par Starptautiskās Automobiļu federācijas Eiropas rallija čempionāta posma turpināšanu Latvijā 2017.–2019.gadā**

1. Pieņemt zināšanai Izglītības un zinātnes ministrijas sniegto informāciju par Starptautiskās Automobiļu federācijas Eiropas rallija čempionāta posma (turpmāk – Sacensības) norisi Latvijā kopš 2013.gada, kā arī ar Sacensību norisi saistīto pozitīvo ietekmi uz valsts un Sacensību norisē iesaistīto pašvaldību budžetiem.

2. Ņemot vērā Sabiedrības ar ierobežotu atbildību „RA EVENTS” (turpmāk – Rīkotājs) un biedrības „Latvijas Automobiļu federācija” (turpmāk – Biedrība) sniegto informāciju, ka finansējuma piešķiršana ar Sacensību organizēšanu Latvijā 2017.–2019.gadā saistītā licences maksājumu izdevumu segšanai sekmēs Latvijas ekonomikas attīstību (ēdināšanas, pārtikas un degvielas mazumtirdzniecības, kā arī viesnīcu un restorānu servisa jomas), tādejādi pilnībā kompensējot ar licences iegādi saistītos izdevumus, atbalstīt Rīkotāja un Biedrības ieceri par Sacensību turpināšanu Latvijā arī 2017.–2019.gadā.

3. Finanšu ministrijai likumprojekta „Par vidēja termiņa budžeta ietvaru 2017., 2018. un 2019.gadam” un likumprojekta „Par valsts budžetu 2017.gadam” izstrādes procesā, nosakot pievienotās vērtības nodokļa valsts budžeta ieņēmumu prognozi, ņemt vērā šā rīkojuma 1. un 2.punktā minēto, kā arī palielināt Izglītības un zinātnes ministrijas valsts budžeta programmas 09.00.00 „Sports” apakšprogrammas 09.16.00 „Dotācija nacionālas nozīmes starptautisku sporta pasākumu organizēšanai Latvijā” bāzes izdevumus 2017., 2018. un 2019.gadam par 300 000 EUR apmērā ik gadu, lai nodrošinātu līdzekļu piešķiršanu Biedrībai pārskaitīšanai Rīkotājam ar Sacensību sarīkošanu Latvijā saistīto licences maksājuma izdevumu segšanai.

4. Izglītības un zinātnes ministrijai nodrošināt, ka Biedrība par saviem līdzekļiem Sacensību laikā 2017., 2018. un 2019.gadā organizē neatkarīgu pētījumu par Sacensību ekonomiskajiem ieguvumiem un ietekmi uz valsts budžeta ieņēmumiem un Izglītības un zinātnes ministrijas noteiktā termiņā iesniedz to Izglītības un zinātnes ministrijā, Ekonomikas ministrijā un Finanšu ministrijā.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāre Līga Lejiņa

05.02.2016. 08:00

311

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv